R5dwMg/zh-wiki-yue-long huggingface dataset:
原本唔被睇好嘅涂醒哲，2014年喺柯文哲效應嘅外溢下意外當選市長，但佢任內並冇亮眼施政，同埋同當初嘅核心競選團隊多數反目收場，故此施政滿意度一直敬陪末席，呢屆選舉國民黨多人跳出希望挑戰，前市長黃敏惠勝出國民黨初選得到提名，而民進黨一度傳出希望換人參選，最後涂醒哲嘅競爭者相繼放棄挑戰嘅情況下，獲民進黨提名連任。
選前韓國瑜喺嘉義市大力助選，儘管蕭淑麗大打拔管議題、黃敏惠上屆唔盡力輔選為陳以真討公道等，但由於「韓流」效應嘅外溢，國民黨亦擺平反黃敏惠嘅勢力後，選舉開票黃敏惠以少少差距領先，最後以二千幾票嘅少少差距勝選，係嘉義市升格為省轄市以來，第二位當選第三屆任期嘅市長。
雖然徐榛蔚以縣長夫人嘅身份參與選舉，被視為花蓮「傅家天下」嘅延續。但選前傅崐萁因案入獄，行政院指派「拔管大將」法務部政務次長蔡碧仲代理花蓮縣長。蔡碧仲入主縣府後，起用民進黨區域立委蕭美琴嘅部屬出任縣府首長職位，大幅修改傅崐萁嘅政策，同埋查傅崐萁任內嘅「疑似弊案」。
由於前縣長吳俊立同係前縣長「妻子」鄺麗貞突然報名參選，綠營認為可以重演吳俊立同饒慶鈴喺立委選舉分裂，劉櫂豪當選嘅前例。故今次大力輔選，並聲稱今次係最有希望贏得縣長寶座嘅一次。但吳俊立同佢個妹吳秀華多次澄清並大力為饒慶鈴輔選，鄺麗貞嘅選舉活動低調等情況下，令饒慶鈴同劉櫂豪嘅大戰係五五波嘅局面。
栢景臺係香港一個私人住宅，喺銅鑼灣英皇道1號，鄰近興發街同電氣道，亦係天后站嘅上蓋物業。位置前身係銅鑼灣裁判司署，1989年入伙，發展商係恒隆地產、地鐵公司同新世界發展。住宅由2棟樓組成，分別有40層同30層高。
喺鈰嘅同位素入面，有4個係穩定嘅，但係嚴格嚟講，應該只可以話係得一個穩定，因為佢哋即使有極長嘅半衰期或係冇放射性，並唔代表佢哋就完全唔會衰變，嚴格咁講應該要將會衰變嘅同位素視為局部穩定嘅同位素，因此，喺呢尐同位素中只係有140Ce唔會衰變，另外三個136Ce、138Ce、142Ce都有半衰期，但半衰期都嘅1010年以上，對於人類來講，似乎可以視為係穩定而唔會半衰嘅同位素。
呢條線提供啟德發展區來往九龍城、黃大仙同新蒲崗嘅專線小巴服務，係2014年6月6號刊憲公開招標6組共8條專線小巴新路線其中一條，呢條線自成一組承投，最後由長利貿易有限公司投得，來往啟德同黃大仙站，喺2015年2月1號起投入服務，主要方便啟德發展區一帶居民來往九龍城街市同黃大仙大成街街市買嘢，或者到港鐵黃大仙站轉乘港鐵往返各區。
流動作業系統，有時亦叫流動平台，係指智能電話、PDA、平板電腦同其他各種流動裝置上面運作嘅作業系統。當今主流嘅流動作業系統包括Google嘅Android、蘋果公司嘅iOS同微軟嘅Windows Mobile等等。
格拉斯哥流浪喺1872年成立嗰時係十個蘇格蘭足球聯賽成員之一，往後都係打頂級聯賽，直到2011/12年球季完之後擁有者The Rangers Football Club Plc清盤，球隊被降班至第四級聯賽為止。
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出，不過嗰時嗌成黎家塘站。
TypeScript係一種開源嘅編程語言，呢隻語言項目由微軟進行維護同埋管理。  TypeScript唔單只包含咗JavaScript嘅語法，仲提供咗靜態型別檢查，仲有類似類別為基嘅物件導向編程語法系統Prototype。
TypeScript係為咗開發大型應用程式而設計嘅，TypeScript可以轉譯做JavaScript。  因為TypeScript係JavaScript嘅超集，所以依家所有嘅JavaScript程式都係合法嘅TypeScript程式。
TypeScript支援為現存JavaScript函式庫添加類型資訊嘅定義文件，方便其他程式，例如用靜態類型嘅值直接用現有庫中的值。目前有第三方提供嘅常用函式庫例如jQuery、MongoDB、Node.
TypeScript 係 JavaScript 嘅一個超集。 預設情況下編譯器會以 ECMAScript 3做目標但係編譯器都可以用到ES5。一個 TypeScript 應用可以利用已經喺度嘅JavaScript腳本。
任何可以用到JavaScript嘅軟件都可以用到TypeScript，因為佢只會畀人編譯做標準嘅 JavaScript，一個腳本可以畀人預編譯做 JavaScript，亦都可以透過為 TypeScript 包含JavaScript編譯器實時編譯出嚟。
根據記載，最早嘅雪條係美國加州三藩市 Frank Epperson發明嘅。1905年，佢想試整一種新嘢飲，所以就用梳打水溝埋唔同味道。佢突然間想試涼浸浸嘅味，就將啲嘢飲入落玻璃管，放咗響後院。又咁啱嗰晚凍到攝氏零度以下，第二日佢返嚟睇，發覺嘢飲結晒冰，而且連埋支搞嘢嘅木棍都黐實埋，佢就索性用支棍起冰拎起。
整雪條，通常係將糖、調味料、香料同埋色素，撈喺水、果汁或者牛奶裏面，壐倒入去柱形盒，插支雪條棍固定。之後將個成個盒放入去雪櫃度雪硬。拎返出來就係雪條喇。整雪條有時加啲紅豆、綠豆等唔同料，等佢多款式。有時重會有朱古力做皮。
莊寶1959年喺馬來西亞High School Kelang畢業，1956年至1957年喺澳洲入讀寄宿學校 All Saints' College，之後1958年至1963年喺新南威爾士大學修讀建築學學士學位，1985年去到香港發展個人事業，同年創立明輝發展有限公司前身）。
喺1966年8月1號，馬來西亞第一個海龜孵化場喺Selingan島建立，全數由沙巴州政府資助。其餘兩個島上面嘅海龜孵化場緊隨其後建立。喺1972年，Selingan島、Bakkungan Kechil島同埋Gulisan島設計為指定嘅遊戲同鳥類保護區。
受七七事變影響，日軍喺1938年嘅5月30號同6月10號呢兩日炸咗黃華塘村兩次，令成個村變咗廢墟，死咗百幾位村民，黃華塘變咗「血水塘」。1938年8月13號，日軍戰機殺到廣州，令廣州淪陷，跟住落嚟嗰14個月俾日軍出咗900幾部戰機炸死咗6000幾位廣州當地嘅居民，重整傷咗差唔多成8000人，整冧咗4000幾間房屋、差唔多成百部船都爛埋。
友愛體育館，香港室內體育館之一，喺屯門興安里三號，隔皇珠路為友愛邨，英文叫Yau Oi Sports Centre。行政上歸屯門區。設施有籃球場、排球場、投球場、羽毛球場、壁球場、乒乓球檯、活動室、健身室。
希思喺1973年嘅時候，帶領英國加入咗當時嘅歐洲經濟共同體，呢個決定對英國同歐洲嘅經濟關係有重大影響。不過，希思嘅首相任期亦面對好多困難同挑戰，因為當時英國經濟面臨困境，包括高通脹同失業率上升等問題。
港灣豪庭原本係油麻地小輪大角咀船廠同埋油麻地工業大廈舊址，隨住西九龍填海工程嘅進行，船廠已經搬去青衣島，油麻地工業大廈亦喺2000年拆咗，原址經過同政府修改土地用途之後，起咗樓面面積有成200萬平方呎嘅港灣豪庭，喺2003年5月入伙。
港灣豪庭原址原本唔係私人住宅用地，以恆基為首嘅發展商為咗港灣豪庭嘅發展計劃等政府批准，主動提出喺發展計劃裏面提供公共休憩用地。所以政府喺批准港灣豪庭的發展計劃嗰陣，規定發展商「喺地段內起同管唔少於9800平方米嘅公共休憩用地同埋開放該用地畀公眾人士使用」。
物業起好之後，佢嘅平台花園應該開放畀公眾使用，但係物業管理公司就一直無咁做，直至2008年頭由傳媒揭發之後，地政總署先至跟進，規定平台花園喺朝早7點至到夜晚10點開放畀公眾。涉及其它物業的同類事件陸續被揭發。
有港灣豪庭嘅小業主爭取將平台花園重新「私有化」，唔開放畀公眾使用。2008年11月，有報道話香港政府地政總署研究緊豁免港灣豪庭地契中規定向公眾開放公共空間嘅條款，如果搞得掂，公眾將失去使用呢個平台花園嘅權利。
光明廣場係中國廣東省廣州市嘅一間有休閒、飲食、娛樂同購物喺埋一齊嘅商場，2000年奠基，2002年起好，位置喺越秀區惠福東路以北、龍藏街以東，大佛寺以西，西湖路以南嘅位。其中，西漢南越國木構水閘遺址喺呢間廣場嘅地底。
莫煥晶係中國大陸嘅危險罪犯，廣東東莞人。佢喺華東地區開始從事保姆工作，期間因試過三單喺人哋屋企爆竊而被炒魷。2017年6月22號喺浙江杭州上城區鯤鵬路嘅藍色錢江小區入面搞出單震驚成個中國大陸嘅殺人放火案而俾差佬喺同年7月1號叉住兼拉去收監，同年8月21號俾杭州市檢察院話因為喺住宅入面殺人放火而依法採取入稟行動，後嚟莫煥晶同佢班團隊因唔服從上司判決而押後咗幾次受審，直到2018年6月4號被駁回上訴。
胡嘉盈喺美國加州出世，大學主修心理學。佢2003年參加由三藩市《星島日報》主辦嘅第一屆「星島親善小姐」，攞到「最上鏡小姐」獎。佢2013年參選「中華文化小姐」，攞到香港賽區冠軍。佢亦入圍2014年工展小姐選舉，但未入三甲。
根據第41屆香港電影金像獎特刊內頁廣告，「全港戲院日」原定喺2023年4月22號搞，但因為要等埋政府喺當月24號正式公佈一系列「開心香港」活動，而「全港戲院日」亦被納入「開心香港」嘅其中一項活動，所以要延遲。
劉卓軒，係香港男唱作歌手、音樂人，2014年參加中國大陸歌唱節目《中國好聲音3》攞到香港區總冠軍。2020年佢參加ViuTV搞嘅《全民造星III》，雖然佢自己入唔到50強，不過佢旗下嘅藝人王嘉莉就入得到，最後去到30強。
大會通過咗政治報告、關於修改黨章嘅報告同《中國共產黨章程》。十大黨章保留咗九大黨章中關於黨嘅性質、指導思想、基本綱領、基本路線等內容，响結構上作出一啲調整，條文部分改得唔多。總綱中只取消咗有關林彪嘅論述同林彪嘅論點。
大會最後選出咗195名中央委員同124名候補中央委員。一啲喺「文化大革命」中遭到打擊，被排斥喺九屆中央委員會之外嘅老幹部，好似鄧小平、王稼祥、烏蘭夫、李井泉、譚震林、廖承志等被選為中央委員。雖然江青集團嘅骨幹分子更多咁進入新嘅中央委員會，但一批眾望所歸嘅老同志入選，畢竟反映咗黨內健康力量嘅增強。
中國共產黨第十屆中央委員會第二次全體會議於1975年1月8號至10號响北京舉行。會議討論咗第四屆全國人民代表大會嘅準備工作。決定將《中華人民共和國憲法修改草案》、《關於修改憲法的報告》、《政府工作報告》同全國人民代表大會常務委員會、國務院成員嘅候選人名單，提請全國人民代表大會討論。
中國共產黨第十屆中央委員會第三次全體會議於1977年7月16號至21號响北京舉行。全會開幕時，全體同志起立，為毛澤東、周恩來、朱德、康生、董必武等已故嘅老一輩無產階級革命家，為悼念十屆二中全會以嚟逝世嘅中央委員會委員、候補中央委員同其他同志默哀。
全會一致通過《關於追認華國鋒任中國共產黨中央委員會主席、中國共產黨中央軍事委員會主席的決議》、《關於恢復鄧小平同志職務的決議》，決定恢復鄧小平嘅中共中央委員、中央政治局委員、常委、中共中央副主席，中共中央軍委副主席，國務院副總理，中國人民解放軍總參謀長嘅職務。
佢反對將愛國教育稱為洗腦，又聲稱愛自己嘅國家係正常道德。佢又曾經用「黑暴」形容反修例運動嘅參加者，佢帶領嘅香港道教聯合會又曾經發表聲明全力支持北京繞過香港立法會，事前未經香港人同意嘅《香港國安法》，又話國安法唔能夠被反對，亦唔應該被反對。
係中國廣東嘅一間普通高等院校，重係中國內地其中一間單獨起嘅三間藥科類高等院校，甚至係廣東省入面，比較緊要嘅培養高級醫藥衛生專門人才同新藥研發、成果轉化嘅基地。呢間學校喺1958年6月成立，入面有4個校區。
呢間學校最先喺1958年成立，嗰時嗌「廣東省衛生幹部進修學院」，而地址就喺而家先烈南路一帶。喺開學初期重租咗惠福東路409號嚟做臨時校舍，到咗1959年初先至搬到先烈南路入面。而1960年8月份，由於衛生專科班同廣東省醫校合併咗，搞出過進修學院衛生系出嚟。
到咗1970年8月，廣東省衛生幹部學院、廣東省廣州醫士學校同廣東省廣州衛生學校一齊合併嗮，變成廣東省衛生學校，但係廣東省衛生幹部學院喺呢三間學校合併咗之後差唔多3年又出返嚟。喺1978年12重搞咗廣東醫藥學院出嚟，而廣東省衛生學校喺1981年停辦，但係廣東醫藥學院重留咗喺度。
三渡坑，香港一地，喺新界大埔，林村河邊，英文Sam To Hang。三渡坑喺康樂園西南，較寮下之東，梅樹坑之北，有大埔頭原水抽水站，隔河為大埔公路大窩段，西便有吐露港公路天橋。社山東北一脊，亦盡於三渡坑。
大會堂公共圖書館係一間喺中環香港大會堂嘅公共圖書館，喺香港大會堂高座入面，1962年3月啟用。圖書館嘅設備完善，畀市民好多類型嘅借書服務。圖書館而家由香港康樂及文化事務署管理。1976年加咗音響圖書館，嚮2003年大會堂公共圖書館重新裝修同擴建參考圖書館。
大會堂公共圖書館係香港戰後第一間公共圖書館。雖然18世紀後期至19世紀早期，香港匯豐銀行總行大廈現址隔離嘅舊香港大會堂同樣整咗一間圖書館，由香港嘅英資集團出錢搞，但華人用呢間圖書館有好多限制。隨住華人地位嘅提升，新大會堂嘅圖書館，先爭取到有而家平等嘅狀況。
喺香港中央圖書館嚮2001年成立之前，大會堂公共圖書館係香港公共圖書館的總部。大會堂公共圖書館成立開頭得2萬本書，開館之後頭一個月就發出咗1萬張借書證，每人每次只可以借1本書，而兩個市政局時期嘅參考圖書館已經嚮2003下半年重組成工商業圖書館，另5字樓變咗基本法圖書館。
2016–17年香港超級聯賽係香港超級聯賽嘅第3屆賽事，亦係第106屆香港頂級足球聯賽，今屆賽事嘅口號係「Embrace The Moment」，今季賽事共有11隊參賽，比賽喺2016年8月26號開始。
R&F富力以外地球會身份參與2016–17年香港超級聯賽，為符合香港足球總會董事局開出「註8出3」嘅參賽要求，將會註冊8名香港本地球員，並每場派出至少3位本地球員上陣，其餘為中國大陸籍球員，不設外援。
夏菲基圖係一名美國演員同監製。佢曾經拍過好多電影例如《窮街陋巷》、《的士司機》、《The Last Temptation of Christ》、《末路狂花》、《落水狗》、《危險人物》、《Cop Land》、《驚天奪寶》、《The Grand Budapest Hotel》同埋《愛爾蘭人》。
打野戰係種射擊運動，一班玩家先組隊，每人揸住把汽槍，響特定場地範圍入面對戰。呢隻遊戲源自軍隊入面嘅訓練，之後畀人娛樂化。通常打野戰場地都會提供埋野戰裝備，例如汽槍、靴鞋、戰術背心等等，但係經常玩野戰嘅人通常會自備裝備。
1973年9月15號，古斯塔夫六世·阿道夫因為肺炎而令到身體狀況轉差，最後響希星堡嘅一間好古老嘅醫院走咗，終年九十歲。死後，由二十七歲嘅長孫卡爾·古斯塔夫繼位，係卡爾十六世·古斯塔夫。佢亦係古斯塔夫五世三個仔入面最長命嘅。
1923年11月3號，古斯塔夫續娶路易絲蒙巴頓，婚禮響聖占士宮搞。路易絲係路易·亞歷山大·蒙巴頓個女，第一代緬旬蒙巴頓伯爵路易蒙巴頓個家姐，亦係愛丁堡公爵菲臘親王嘅姨姨。兩個人有一個響1925年5月30號出世、但死產嘅女。
上都係大元嘅其中一個舊都，喺而家中國內蒙古錫林郭勒多倫。嗰度原名開平，1260年忽必烈登基後做過首都，1267年遷都後改做夏都，直到1359年畀紅巾軍攻陷，逐漸變成廢墟。嗰度遺址喺2012年畀聯合國教科文組織列入世界文化遺產。
而南北兩個站廳之間重有條聯絡通道響度，其中APM綫嘅喺B出入口附近嗰邊。而APM綫嘅客務中心喺成個廣州地鐵入面，個位整得最另類嘅，佢喺地面同地下一樓之間嘅夾層嗰度。雖然呢個站係轉車車站，但兩個收費區冇連埋一齊。
林和西站附近冇幾遠就係高級寫字樓、商業中心區同部分嘅住宅區，所以喺呢個站出入嘅人流都係啲轉車嘅乘客、住喺呢度嘅居民、上班人士、酒店住客、娛樂同埋買嘢嘅人。喺上落班高峰期嗰陣，都有號多乘客用呢個站嘅。重有喺3號綫北延段嘅乘客用呢站嚟轉APM去珠江新城，費事喺體育西路站度再轉一次。
山脈全長130km多啲，闊30～40km，其中有75座山嘅海拔高度超過800m，超過1000m嘅山有18座。尤其喺薯良嶺，係十萬大山嘅最高峯，海拔1462m。佢亦係生得好多熱帶雨林同亞熱帶植物品種最多嘅地方。
除咗人事任免、紀律制裁同埋緊急情況下採取嘅措施之外，行政長官喺做重要決策、向立法會提交法案、制定行政法規同埋解散立法會之前，要徵詢行政會嘅意見。行政長官如果唔採納行政會多數委員嘅意見，就要將具體理由記錄在案。
點醬，中文叫蘸醬，係好多食物嘅常用調味料，通常用嚟為食物增加味道或口感，例如比得包、餃子、克力架、切碎嘅生蔬菜、生果、海鮮、切碎片嘅肉同芝士、薯片、墨西哥脆片、三角豆餅，有時甚至成件三文治點喺原汁入面。
點醬通常用喺手指食物、前菜同埋其他食品類型到。建基喺酸忌廉、crème fraîche、奶、乳酪、蛋黃醬、軟芝士或豆類，杰身嘅點醬係美式頭盤嘅主要成份，而且稀過搽醬。 名廚Alton Brown認為，可以「喺超過三英尺嘅白色地氈上面同佢嘅運輸機制維持接觸」嘅先算得上係點醬。
佢係香港親中派嘅支持者，支持所謂「愛國者治港」，亦曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺復興門站到北京站嗰橛曾經係1號綫一部份直到1983年4月1號拆出為止。而復興門站到阜成門站嗰橛喺1984年9月20號成為嗰時最新起好嘅一部份，但嗰時未閉合成環，直到1987年12月28號，兩條原先分開咗嘅路線重組兼搞成個閉合環。
9個馬來西亞州屬被一名世襲統治者統治，緊接住係作為政府首腦嘅州務大臣。柔佛、吉打、吉蘭丹、彭亨、霹靂、雪蘭莪同登嘉樓嘅統治者叫做蘇丹。森美蘭統治者叫做嚴端，玻璃市州統治者叫做拉惹。國家元首作為聯邦首長，喺九名馬來統治者中選出，任期五年。
各州都有一院制嘅州議會。州議員喺各自嘅選區選舉而生。由州統治者委任嘅州政府首長通常係議會中多數黨領袖。州議會每屆任期為五年，除非畀州統治者喺州政府首腦嘅建議下提早解散。通常，馬來西亞半島嘅州議會都會同國會同步解散，以方便州議會選舉可以同國會選舉同步進行。
根據1963年《馬來西亞協定》，沙巴州同埋沙撈越州同馬來亞以及新加坡聯邦現有州份合併，組成馬來西亞一個獨立州。沙巴同沙撈越嘅代表要求更高嘅自治度作為討價還價嘅一部分，分別包含喺20點協議同18點協議入面。
亦有人爭辯話，沙巴同沙撈越整體上同馬來亞擁有同等地位，但係馬來西亞《憲法》將呢兩個實體列為馬來西亞13個州中嘅其中兩個，同馬來西亞半島相比，沙巴州同沙撈越州擁有較多移民，對國家稅收某啲控制以及對土地同地方政府嘅立法權等方面仍然有相對較高嘅自治權。
呢一日當阿發同佢老婆試緊最新發明嘅抽油煙機時，突然嚟咗個好似鬼咁樣飄住行嘅女人嚟睇症，原來佢就係保龍一族嘅情報人員，佢特登扮成女人鬼聲鬼氣咁嚟話畀阿發知，皇上嘅近身國師佛印好急住要搵佢幫手，叫佢即刻返皇宮。
喺金國境內金山教嘅大營入面，面上冇五管只得一塊面皮嘅教主無相皇正喺度講解入侵中原嘅初步計劃，佢利用解剖天外飛仙名義嚟吸引中原嘅醫師前去，然後將呢班赴會嘅醫師殺晒，等中原嘅軍隊冇醫師可以用，咁就可以乘虛而入侵佔中原。
殺手已經殺晒解剖壇下面嘅醫師，但係個枇杷膏醫師重度緊落刀位置，正當大家催佢快啲郁手時，阿發突然制止，個枇杷膏醫師嚇一嚇就斬咗落飛仙隻手度，點知隻飛仙居然痛到成隻彈起狂叫，阿發一聽把聲就認出佢原來係皇上！
到咗家玲生日嗰日，阿發屋企開咗圍檯請班親朋戚友返嚟食飯，席間家玲質問阿發點解早幾日喺佢身上聞到嘅清香煙脂水粉味同阿發送畀自己嗰隻嘅味唔同，同埋問阿發知唔知粒夜明珠去咗邊度，而阿發個外父就乘機踢爆話睇到阿發早幾日走入妓院，但係咁多質問都俾阿發一一切詞瞞過咗。
皇上一聲令下，眾大內高手隨即跳出要將犯人捉拿，而琴操竟然發現自己已經俾鐵鍊枷鎖纏身，重俾一大班持大刀嘅侍衛圍住。琴操一頭霧水就問皇上點解，而阿發就當場踢爆琴操就係無相皇假扮嘅，因為要報滅門之仇而向阿發埋手，同埋想搵機會埋皇帝身將佢刺殺，再引兵入關一統中原，實行一石二鳥。
呢個石刻喺1976年發現。石刻所在嘅地點幾乎冇陸路可以去到。石刻上面嘅紋飾飽受風雨嘅侵蝕，特別以石刻嘅下半部最為嚴重。如果細心啲睇，仍然隱隱約約睇到獸形嘅紋樣。石刻離開最高嘅水位約二米左右，以同類型石刻嘅位置嚟講，呢個係特別低嘅位置。
佢不時關注香港經濟發展議題。面對香港2021年後人才流失嘅問題，又指香港修例風波其實並唔係人才離開香港嘅主因，而係香港本來嘅居住成本同埋武漢肺炎香港疫情控制問題，又話唔可以一味靠輸入人才，呼籲政府諗辦法挽留人才。
安泰邨係香港嘅一條公共屋邨，喺九龍大上托安達臣道，2017年入伙。呢條邨係由房屋署總建築師所總體設計，周古梁建築師事務所詳細設計，一共有11座高27至35層嘅樓，總共有8,561個單位，最多可以畀25,097人住。
中國大陸網民預計要喺夜晚7點對台灣各大媒體臉譜粉絲團發起「進攻」，要用「自制表情」、「網絡言語攻擊」、「檢舉」等手段，喺台媒粉絲團大量刷屏，目的係要令粉絲團關閉。為咗呢次「出征」，有部分網民甚至自制「教戰手則」，亦有人提供表情懶人包，仲提醒唔好用習近平嘅相做表情，避免遭對方改圖。
隨後，「關於去戰場」、「參戰須知」、「注意事項」等公告逐一發佈，公告中明確規定好步驟，先去佔領嘅輿論地，由於涉及境外媒體，群文件入面仲為群民準備咗29個Facebook賬號，7個翻墻軟件。一位負責制圖嘅成員透露，上一日13點左右，新建嘅5個群都因人數上限，加唔到人進去。
大陸網民開始對呢啲粉絲團大量評論，並附帶表情包。大量表情包、「八榮八恥」全文、「社會主義核心價值觀」全文、滿漢全席、中國山水畫等內容佔滿各大戰場評論頁。同之前百度貼吧幾次爆吧唔同，呢次帝吧「遠征」組織者規定「有組織、有紀律」，帝吧相關組織者喺組建多個QQ群組入面多次強調文明用語，唔發佈色情圖片，反台獨但唔反台灣人民，隨後翻譯組仲將多國語言版本嘅反台獨聲明翻譯出來，一啲表情包風景圖亦蓋上咗印章，強調「反台獨專用」。
夜晚7點，多個平台迅速畀中國大陸網民佔據，網民透過刷詩歌、表情包等方式刷粉絲專頁，一啲平台選擇關閉評論去躲避。由於無法喺中國大陸境內直接登入Facebook，呢次帝吧打擊「台獨」事件喺各直播平台上廣泛傳播，首先開通直播係鬥魚TV，同時觀看人數迅速超過10萬，後畀鬥魚官方關閉。
香港浸信會神學院嘅前身，係由基督教兩廣浸信會聯會喺廣州創辦嘅「兩廣浸信會聯會神道學校」。後嚟基於政局變遷，喺1950年被逼關閉神學院，由於香港浸信會教會缺乏傳道人服侍同發展教會，所以決定喺香港籌辦神學院，由林子豐擔任籌委會主席，並喺1951年正式成立香港浸信會神學院，劉粵聲牧師擔任第一任院長。
安昌浩，字致三，號島山，係朝鮮平安南道江西郡人，佢仲係韓國嘅獨立運動家、政治人物、朝鮮國內民族運動人士、韓國獨立運動第一人、朝鮮新民會同興師團嘅領導人物。喺大韓民國成立咗之後，呢個人就被人話成係「韓民族獨立之父」。
喺2021年香港立法會選舉，由於選舉制度係喺北京未經諮詢或香港泛民主派同意之下強行修訂，又加入所謂嘅國家安全審查機制，所以好多泛民主派成員都選擇唔參與。不過，劉子傑同埋前公民黨成員譚家浚合組嘅公司「GMENU」就協助自稱中間派嘅社福界候選人狄志遠進行選舉工程。
當時公民黨前成員、沙田區前區議員黃文萱就批評佢哋無骨氣，又話同佢哋接觸過，但對佢哋回覆好失望。黃文萱又表明唔會再同佢哋合作。另外，被政府剝奪資格，之後被逼流亡英國嘅前民主黨區議員郭天立，亦喺社交媒體貼咗一張名單點名批評一啲透過唔同型式參與呢次選舉嘅「自稱民主派」，其中包括劉子傑。
彩園邨喺1970年代初，重係一大片菜園。1978年，為配合政府開發上水/粉嶺新市鎮，香港房屋委員會喺上水菜園村附近動工起咗彩園邨，係上水/粉嶺新市鎮首個公共屋邨。1982年，彩園邨落成入伙，但由於當時重未起市鎮中心，屋邨居民嘅日常消費都喺上水站另一邊嘅石湖墟進行。
喺舊時傳說就出現咗條惡龍，成日喺度搞搞震，冇幫襯，嚟將民眾搞到一鑊熟。結果有位嗌「桂圓」嘅英武少年嚟為民除害，隻身去打殘條惡龍。結果佢先用鋼刀銡穿咗惡龍嘅左眼，喺惡龍反撲嗰陣又將佢嘅右眼都挖埋，結果惡龍就因為出血太多先至死咗。
喺舊時傳說話有個人識咗條善龍。後嚟佢出街黐咗張皇榜話搵龍眼幫皇后醫眼病。點知佢去搵咗條善龍，善龍就將自己隻眼挖咗下嚟畀佢。而嗰個人將龍眼畀咗皇帝之後，皇帝就開心喇，佢出咗好多金銀畀嗰個人，說如估將另一隻龍眼都搞嚟嘅話就畀你做大官。
重有個古仔就話之前楊貴妃病咗，乜都唔食嘅。點知有位大臣就向唐玄宗介紹咗個水果畀楊貴妃食，而楊貴妃睇啱咗呢隻水果就猛咁食，結果尐病就好返嗮。而唐玄宗就幫呢隻水果改咗名嗌「桂圓」。而「桂圓」呢兩個字就係「貴體復原」噉解。
樹幹又係直筆甩嘅，向上就好明顯咁越嚟越幼咁，樹枝同埋樹葉都係好密集咁生喺樹頂嘅。啲樹葉都生得好怪噉，一般啲樹葉都係表面向天嘅，但佢啲葉係葉邊係向天嘅，就好似掛喺樹枝上咁，同陽光嘅投射方向係完全平行嘅。
1983年，都城嘉慕威曼推出新單層客車Metroliner Hiliner，全車改為一體化設計，而引擎重係康明斯L10。1986年，都城嘉慕威曼推出Metroliner 400GT雙層客車，佢嘅規格更接近當年歐洲大陸用嘅雙層客車，全車4米高，一副吉拿6LYT引擎打直擺喺車尾。
馬來西亞土著根據《馬來西亞憲法》係指馬來西亞嘅馬來人同埋沙巴以及沙撈越嘅原居民民族。Bumiputera一詞源自梵文，意思係指地球之子或者土地之子。住喺馬來西亞嘅中文使用者一般都用「土著」呢一個詞嚟稱呼呢班人，不過並唔係文意上所描述嗰種住喺森林入面過住原始生活嘅土人。
另外，唔屬於Bumiputera嘅人，就叫做非土著。非土著係指住喺馬來西亞嘅華人、印度人、歐亞裔同一啲已經具有馬來西亞公民權嘅新移民。其中，華人同理印度人佔咗非土著接近99%人口，所以非土著通常就係指華人或者印度人。
20世紀70年代，馬來西亞政府實施咗好多對馬來西亞土著嘅有利政策，包括「新經濟政策」，《經濟學家》將佢叫做「種族歧視」，政策目的係為馬來西亞土著創造機會，緩和自1969年五一三事件後華人同馬來人之間嘅緊張關係。
1969年五一三事件之後，馬來西亞政府為咗緩和唔同種族之間嘅緊張關係，就實行一系列嘅新經濟政策，呢啲經濟政策主要目的係提升土著喺馬來西亞經濟地位，但係呢一系列經濟政策到依家仲未成功。相反，引起咗好多非土著強烈不滿。
馬來西亞土著政策係一個畀視為只會維護馬來西亞馬來族嘅政策。而呢一個政策亦畀國際同埋國內非馬來西亞土著視為種族歧視政策。然而，有啲人認為喺馬來亞獨立初期，被視為非土著多數人口最多嘅族群華人。但係由於英國殖民時期，英國人控制咗馬來西亞嘅經濟，並採取「分裂政策」，華人大部分從事商業活動，而馬來人通常都係農夫、漁夫、工人等，基本上被排除喺馬來西亞嘅商業圈之外。
呢種情況畀部分人視為對馬來西亞社會造成唔穩定因素。馬來西亞政府認為，只有合法土著特權同經濟利益先可以緩和馬來西亞多個種族之間嘅緊張關係。於是喺1969年五一三事件之後製造咗馬來西亞新經濟政策，加強馬來人喺馬來西亞嘅經濟地位。
另一個成日被爭議嘅問題就係馬來半島嘅原居民。根據歷史，呢班原居民先係最早喺馬來半島生活嘅族群。但係馬來人施行嘅土著政策之下，並無將馬來半島原居民列入土著範圍，而呢班原居民喺經濟狀況方面更加比馬來人差。
馬哈迪亦喺2004年提過，「馬來人大學畢業生嘅就業率低過華人大學畢業生，呢個原因係因為華人識得選擇適當嘅科目修讀，所以佢哋喺市場上面比馬來人有更大競爭力。嗰班馬來人畢業生，尤其係嚟自馬來語環境嘅學生，一般都無能力有效使用英語，唔理你文憑嘅成績有幾好，現實職場上面，僱主只會請啲識得同佢哋溝通嘅人嚟打工。
除此之外，嗰啲畀馬來西亞政府資助嘅馬來人學生，佢哋一般都會選擇修讀回教法律，回教歷史，或者係一啲有關回教嘅科目。佢哋除咗無選擇修讀英語，亦無選擇去修讀一啲有經濟價值嘅科目，好似工程學同醫學等。相反，佢哋選擇到中東國家修讀阿拉伯語，呢啲現象畀唔少人認為不切實際。
2006年6月，169名被送去埃及開羅艾資哈爾大學嘅馬來人學生，都面臨阿拉伯語問題，最終只有5人通過考試。呢段新聞喺馬來西亞媒體報光之後，令到馬來西亞嘅保送馬來人政策好尷尬，認為只係浪費馬來西亞人民嘅納稅錢。
2018年馬來西亞大選時，馬哈迪帶領由土著組成嘅土著團結黨同希望聯盟成員黨打敗國陣組成新政府。慕尤丁喺同年表示將會建議落實新土著議程政策，呢個政策將會注重喺創造平等成果，而唔係提供平等機會，因為達到平等成果嘅平等機會會變咗唔公平政策。
李泰，字惠褒，小字青雀，係唐太宗李世民第四仔，長孫皇后所出。鐘意文學，書法叻，係當時嘅書畫鑑賞家。才華橫溢，聰敏絕倫，史載「寵冠諸王」，係太宗最寵愛嘅仔。高宗永徽三年死喺鄖鄉，畀皇帝追封為太尉、雍州牧，諡號恭。
《緣來自咖啡》係一套由出色堂小馬工作室製作嘅清談節目，由邵氏兄弟國際影業發行，主要講到各嘉賓對咖啡廳深入嘅感受，由馬浚偉主持，喺iCafé Coffee Workshop取景。而續篇《緣來自咖啡2》亦都宣佈咗繼續。
個節目喺TVB Anywhere以及MyTV Super平台，喺2020年8月3號開始，逢星期一上架播出一集，總共16集，每集30分鐘。頭14集喺TVB Anywhere以及myTV SUPER平台上架，第15集同埋第16集就喺FM1026小馬直播電台YouTube頻道上架。
2019–2020年武漢肺炎爆發期間，喺對肺炎陽性患者樣本進行唨核酸檢測與及基因組測序之後，研究人員發現唨邇一種病毒。喺武漢肺炎疫情爆發嗰陣時仲未有針對種新病毒嘅具體治療方法，但使用已有嘅抗病毒藥物進行治療都得。
2020年1月19號，世界衛生組織發言人乍沙利域話已有證據表明唨個新型冠狀病毒可有限度人傳人，同時補埋話仲未有明確證據顯示人際間有持續傳播，之不過於2020年1月20號晚，國家衞健委高級別專家組組長鍾南山表示，種病毒已證實有人傳人同埋醫務人員感染嘅情況。
流行病學研究估計，如果社區之中冇免疫力，同埋冇做預防措施，每個病人可以感染 1.4 至 3.9 個人。病毒主要傳播方法係緊密接觸、咳或者打乞嗤形成嘅飛沫。病毒黐咗受體血管緊張素轉化酶2而入侵人體細胞。
呢隻病毒當初發現嗰陣，世界衛生組織以2019年底發現做基礎，暫時叫佢做「2019新型冠狀病毒」。2020年2月11號，國際病毒分類委員會正式定名做「沙士病毒2型」，而2003年發現嘅「沙士病毒」就改叫「沙士病毒1型」。
一隊美國、英國、澳洲專家團3月喺《自然》期刊發表評論，發現病毒嘅基因嘅組成部分，係蝙蝠冠狀病毒、穿山甲冠狀病毒，同其他人類冠狀病毒合併嘅結果。佢哋認為穿山甲病毒基因解釋埋之前未解釋到嘅病毒基因成份，否證咗沙士病毒2型係故意人工合成嘅講法。
楊絳，本名楊季康，係中國大陸嘅作家、戲劇家同翻譯家，江蘇無錫人，佢嘅丈夫係有名嘅學者、文學家錢鍾書。有名嘅作品有小說《洗澡》，散文《幹校六記》、《走到人生邊上》、及《我們仨》。作爲翻譯家，佢翻譯嘅語種有英文、法文、西班牙文，佢翻譯嘅《唐吉訶德》係公認嘅最佳中文譯本。
急就，古文一篇，故又叫急就篇。漢時史游所寫，畀宮內做嘢嘅小童學字，識名認物，可歸入蒙童一類，至大唐仍甚為流行。急就之意，即短時間內學成，又或短時間內查出用字，兩者皆可謂速成。如此亦歸入字書一類，小學一類。
急就字數得二千字左右，字數唔多，歷代都好多抄完又抄，有碑有貼，所以保留完整，甚為難得。不過就引出諸多版本，難辨原本。咁啱近世出土文物，有漢晉木簡竹簡，發現急就喺其中。居延漢簡有前漢時版本，依啲文方便咗訂正用字。
喺急就之前，已經類似嘅書。古傳有史籀篇。秦時李斯嘅倉頡篇，趙高嘅爰歷篇，胡毋敬嘅博學篇。漢時司馬相如嘅凡將篇，李長嘅元尚篇。可惜通通都失傳，有啲只能搵到出土殘簡斷章。而急就繼承佢哋之作，又唯一成篇流傳至今。
史游生平所知不多，知佢經歷漢三朝皇帝。劉弗陵，謚孝昭皇帝。劉詢，謚孝宣皇帝。劉奭，謚孝元皇帝。後漢書宦者列傳第六十八，「至元帝之世，史游為黃門令，勤心納忠，有所補益。其後弘恭、石顯以佞險自進，卒有蕭、周之禍，損穢帝德焉。
而急就成篇之年，就喺劉奭時初元元年或初元二年，已為佢年老之時，尾句「長樂無極老復丁」，亦表佢已到咗叫得老嘅年紀，起碼六十。以佢資歷同身份，佢亦會訓練其下黃門做嘢。黃門要做好多記錄，物品出入，人名官名都知。
急就所寫「師猛虎　石敢當　所不侵　龍未央」雖則全部係姓字，但成文成句，亦表當時情況同成書之年。師就係皇帝劉奭之師，蕭望之。而石就係石顯。龍就係皇帝劉奭。蕭望之畀宦官弘恭、石顯等誣告，元初二年十二月自殺而死。
「師猛虎　石敢當」之句，就講蕭望之有如猛虎，而石顯敢同佢頂，而天子未受兩者有殃及。故此推斷，急就寫在蕭望之自殺之前，而喺劉奭做皇帝，史游成為黃門令之後。故此成書可能喺初元元年二年之內，亦即約莫西元前四十八年、四十七年。
傳統將急就篇分成卅二章，一章六十三字，共二千零一十六字。章名冠以第一第二第三咁。不過佢係第一到第六，中間夾漏畧章，再第七到第卅一。後漢時加多卅二同卅三，六十四字一章，就唔係史游原文，變咗卅四章，二千一百四十四字。
第一後半，第二、三、四、五、六，以及漏畧，全部都以姓字砌成文句，三字一句，六字一組，每組尾都押韻。由於一章六十三字，六字一組會有時跨過章尾章頭。開頭「宋延年　鄭子方」。一直咁列，漏畧去到尾，寫「姓字識　言諸物」，就結束姓字，轉為講諸物。
史游為黃門令，已經年紀相當大，掌管後宮一眾黃門。黃門就係啲細路自幼剦咗入宮做事。由於事務繁多，佢哋要學曉人事同種種物名。咁史游以佢經驗，寫咗急就，畀啲細嘅背讀背寫，咁就叫急就。另一方面，佢分門別類，亦方便忘字時查閱，故此寫出「分別部居不雜廁」。
《俄巴底亞書》係《舊約聖經》嘅小先知書，天主教譯做《亞北底亞》，係成本《聖經》篇幅最短嘅一卷。喺21節經文裏面，一方面宣佈上帝嘅審判信息，預告佢就快將一個國家毀滅，另一方面就預言上帝王國一定贏得最後嘅勝利。
呢本簡短嘅書係喺公元前586年耶路撒冷淪陷後寫成嘅，準確時間已經唔能夠考據。當時猶大嘅宿敵以東對耶路撒冷嘅陷落唔單止幸災樂禍，甚至乘機劫掠聖城，做侵略者嘅幫兇，俄巴底亞預言以東將受懲罰，同以色列其他敵國一齊滅亡。
大環道係香港九龍紅磡大環一條雙線雙行馬路，由馬頭圍道開始到佛光街天橋，1922年6月2號起好，原名「大灣道」，因當地原名係「大灣」，只係當地居民將「灣」變調讀成「環」。雖然係咁，要到八十幾年後嘅2006年3月3號，「大灣道」先至正式改名做「大環道」。
大環道原本係一條由馬頭圍道連接去戴亞街嘅連貫車路，主要係方便出入鶴園發電廠嘅人士，但係隨著80年代尾新嘅佛光街天橋落成，令大環道喺民樂街夾民裕街嘅轉角位到紅磡道嘅一段車路被劃作佛光街天橋嘅一部份，而嗰一段車路同通往馬頭圍道嘅大環道則被一行人路隔開，但係紅磡道至戴亞街嘅一段路，仍然被稱之為大環道。
阿赫蒂薩里喺1965年入芬蘭外交部做嘢，1970年代中做過芬蘭共和國駐坦桑尼亞、贊比亞、索馬里同莫三鼻給嘅大使。1977年加入聯合國，做過聯合國駐納米比亞專員、聯合國秘書長駐納米比亞特別代表同埋聯合國副秘書長。
1994～2000年做過芬蘭第10任總統。阿赫蒂薩里係個外交家同國際調停專家，長期國際和平事務好落力。佢對納米比亞問題、印尼亞齊問題同科索沃問題嘅處理都有帶頭作用，亦參加咗伊拉克、北愛爾蘭、中亞同非洲之角等地區嘅和平程式。
阿赫蒂薩里喺芬蘭維普里出世。佢曾阿爺係挪威移民，老竇奧伊華係軍士。1929年，奧伊華·阿赫蒂薩里加入芬蘭國籍，1935年改姓氏做「阿赫蒂薩里」。持續戰爭爆發後，奧伊華被徵召到前線做軍事技工，而阿赫蒂薩里跟阿媽蒂尼搬到古奧皮奧嚟避開打仗而過咗佢童年大部分時光，既開始佢嘅學生生活，又識咗佢後嚟嘅老婆。
1952年，因老頭份工關係，阿赫蒂薩里全家搬到奧盧後加入咗基督教青年會。完成兵役後開始修讀奧盧大學嘅遠端課程。經過兩年學習喺1959年攞到小學教師資格。除咗母語芬蘭語之外，阿赫蒂薩里重識咗瑞典文、法文、英文同德文。
1960年，阿赫蒂薩里去到巴基斯坦卡拉奇領導基督教青年會嘅物理教育培訓基地，除咗管理學生外重參加教師培訓。呢段經歷令到佢接觸同埋適應咗國際環境。1963年返到芬蘭後，開始活躍喺啲為發展中國家提供援助嘅組織。
1977年至1981年，阿赫蒂薩里做咗第二任聯合國駐納米比亞專員。1978年8月，佢做咗聯合國秘書長駐納米比亞特別代表。1987年1月1號到1991年6月30號，佢做咗聯合國主管行政同管理事務嘅副秘書長。
1989年到1990年，佢領導聯合國過渡協助細組喺納米比亞開展工作。因安哥拉“西南非洲人民組織”武裝力量話要發動攻擊，南非派Louis Pienaar向阿赫蒂薩里徵求同意部署南非防衛軍，以穩定局面。阿赫蒂薩里征詢咗響嗰度訪問嘅英國首相戴卓爾夫人嘅意見之後，批准咗南非防衛軍嘅部署。
可能因批准SADF部署時唔係好情願，阿赫蒂薩里成為南非國民合作社嘅襲擊目標。2000年9月份南非事實同和解委員會嘅一次會議記錄顯示，兩個CCB殺手Kobus le Roux同Ferdinand Barnard安排襲擊阿赫蒂薩里。
阿赫蒂薩里仲喺一個處理波黑事務嘅理事會工作時便開始咗佢嘅芬蘭總統競選。芬蘭當時嘅經濟衰退令到執政者失去公眾支援。重有，嗰陣芬蘭開始直選總統，而唔再係由一個選舉團決定。1993年，阿赫蒂薩里成為芬蘭社會民主黨嘅總統候選人。
1998年1月，一啲非政府組織、政客同著名文化人士批評阿赫蒂薩里向印度尼西亞林業部長同埋印尼RGM公司主要擁有者授獎。RGM公司嘅子公司四月公司被指責破壞熱帶雨林，而印尼則喺人權問題上被廣泛批評。社民黨主席埃爾基·圖奧苗亞對此項授獎提出質疑，稱可能破壞芬蘭喺人權政策上嘅公用形象。
阿赫蒂薩里支援芬蘭加入歐洲聯盟。喺1994年嘅全民公決入面，56%嘅芬蘭投票者對加入歐盟投咗贊成票。喺阿赫蒂薩入便嘅總統任期內，佢促成咗葉利欽同克林頓喺赫爾辛基嘅會談。1999年，佢仲同切爾諾梅爾金同米洛舍維奇磋商，爭取停止喺前南斯拉夫省份科索沃嘅戰爭。
卸任總統後，阿赫蒂薩里接受邀請，喺多家國際組織做。作為前國家元首，阿赫蒂薩里亦成為馬德里俱樂部嘅一個成員。2000年，佢建立咗一個獨立嘅非政府組織“危機管理倡議”，致力於推動同維護唔安定地區嘅和平。2000年12月1號，阿赫蒂薩里被富爾布賴特協會發畀富爾布賴特國際理解獎，以肯定佢喺世界上一啲最唔安定地區扮演和平締造者角色所做嘅努力。
2005年11月14號，聯合國秘書長戈菲安南任命阿赫蒂薩里為科索沃最尾地位問題談判特令到。2006年初，阿赫蒂薩里喺維亦納建立咗聯合國科索沃特令到辦公室。反對阿赫蒂薩里解決方案嘅人士嘗試破壞佢嘅名譽。
不過一啲巴爾幹媒體關於阿赫蒂薩里腐敗及唔正當行為嘅報道被美國國務院新聞發言人湯姆·凱西指為“虛擬造”，并補充說阿赫蒂薩入便嘅方案係“最佳解決方案”，“得到美國嘅全力支援”。紐約時報指出，賽爾維亞族對阿赫蒂薩入便嘅批評令到科索沃地位談判“陷入困境”。
不過，對於阿赫蒂薩里處理國際和平事務嘅行為以及影響，各界就存在爭議。挪威嘅和平研究學者 Johan Galtung 勁批評阿赫蒂薩里處理和平程式嘅方式。佢話，『阿赫蒂薩里並冇解決爭端，而係採取迎合西方國家嘅短期解決方案』。
按 Johan Galtung 嘅說法，阿赫蒂薩里對繞過聯合國法律同國際法嘅解決方案冇絲毫猶豫。另一方面，芬蘭總理馬蒂萬哈寧就認為，『阿赫蒂薩里喺佢嘅和平談判之中好堅決，而得堅決咁執行和平程式先能夠有成果』。
《至尚生活》係香港無綫電視生活資訊節目，分做英語版同粵語版，英語版2006年喺明珠台首播，粵語版2009年喺高清翡翠台首播，嗰時叫《明珠生活》，2018年開始叫《港生活·港享受》。2023年節目改版，改名《至尚生活》，粵語版安排喺J2台首播，財經 體育 資訊台之後再播。
非洲大蝸牛係非洲東部嘅原生物種。但亦可以喺其他亞洲熱帶地方搵到。佢係一種高度入侵種生物。多數喺農地、次生林、濕地等生境出現。一啲地方，原本係由新加坡呢個非本土物種，特登當食物咁引入中國，然後先嚟到香港等地。
庇護權  係一個古舊嘅司法概念。呢個概念就係為一啲喺某一個管治底下受迫害，可以受另一個管治權力嘅保護。自從古埃及同古希臘已經有呢個概念嘅存喺同認可，之後再傳開去到西方文化。現今，呢個權利已經喺聯合國人權宣言度正式受保護。
根據世界人權宣言第14章，“每個人如果因爲逃避迫害，都有權利喺其他國家尋求同埋享受人身庇護嘅地方”。1951年聯合國嘅《關於難民地位嘅公約》同1967年嘅《關於難民地位嘅議定書》為各國嘅庇護政策提供引導。
2019年太平洋颱風季泛指喺2019年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。
呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2019年太平洋颶風季。喺西太平洋產生嘅熱帶風暴係由日本氣象廳命名，國際編號係19xx，而美國聯合颱風警報中心會將嗰帶嘅熱帶低氣壓編上W字尾嘅編號。
1月3號，一個低壓區喺國際換日線以西形成，美國海軍研究實驗室俾咗佢熱帶擾動編號90W。聯合颱風警報中心喺同一日嘅晏晝俾咗佢評級「低」，而且後來喺下晝提升佢嘅評級去到「中」。1月4號，聯合颱風警報中心將佢評級提升去到「高」，發佈熱帶氣旋形成警報。
1月14號下晝再下降佢嘅評級到「低」，不過又在翌日第二日上晝8點重新提升佢嘅評級去到「中」。1月18號下晝3點，隨著系統有所發展，聯合颱風警報中心將佢評級再次提升去到「高」，發佈熱帶氣旋形成警報。日本氣象廳先喺1月19號下晝2點將佢升格去到熱帶低氣壓，但聯合颱風警報中心又喺下晝5點取消熱帶氣旋形成警報，並將評級降格到「中」。
熱帶氣旋一旦喺西太平洋達到熱帶風暴強度，就會由日本氣象廳嘅颱風委員會命名。用嚟命名嘅呢啲名係由14個成員國或者地區各提供10個，然後以各國英文名嘅首字母排序。黑色體字表示今年已經用過，粗體名就表示呢個風暴活躍緊，未用嘅名字就以灰色字體表示，橙色表示下一個將會用嘅名。
寵物小精靈系列自從1996年推出以嚟，香港一直譯成《寵物小精靈》，而台灣就譯成《神奇寶貝》，中國大陸唔同電視台喺90年代就分別由香港同台灣引進動畫，所以大陸同時有《寵物小精靈》同《神奇寶貝》、《口袋妖怪》三個名。
2016年2月底，寵物小精靈公司宣佈爲咗慶祝《寵物小精靈》20周年，將會喺冬季推出《寵物小精靈 太陽》同《寵物小精靈 月亮》，遊戲加入繁體中文同簡體中文版本，「統一」將Pokémon翻譯做「精靈寶可夢」。
寵物小精靈公司董事石原恒和拍咗條YouTube影片，聲稱呢個決定係希望將Pokémon呢個名推廣得更加遠，又話「精靈寶可夢」呢個譯名，除咗當中嘅「寶可夢」發音同「Pokémon」相近，亦都保留咗嚟自香港舊譯名「寵物小精靈」嘅「精靈」二字，同埋嚟自台灣舊譯名「神奇寶貝」嘅「寶」字。
翻譯過程同結果經任天堂日方多番斟酌做最終確定。由於張麗莉團隊處理嘅係當時中國大陸入面嘅譯製問題，日方亦都冇指示佢要考慮其他漢語語言或者漢語方言嘅發音同文化，成個翻譯過程只係以普通話嘅發音出發，嚟進行構思同由日方選出定案。
2016年5月10號，任天堂香港爲配合《寵物小精靈 太陽／月亮》中文版發佈，公佈頭嗰151隻小精靈嘅官方「統一」中文譯名。151隻小精靈嘅「統一」譯名以台灣傳統譯法居多，部份就以新嘅音譯代替，93隻角色唔再採用原本嘅港譯名，27隻唔再採用原本嘅台譯名，最終沿用原本港譯名嘅角色只有4隻。
有文化研究評論甚至批評任天堂企圖描繪出一個假想嘅「均質華語世界」，將普通話或者國語當做係唯一合法嘅中文代表，結果等如將香港文化收編入「大中華」裏面，成爲另一種「去本土化」嘅過程，令粵語人士感到被普通話侵略。
譯名調動幅度嘅對比之大，引起香港玩家不滿，要求任天堂喺小精靈嘅譯名上保留香港嘅本地特色，區分出兩種中文化版本。正如Bandai嘅《GUNDAM》系列，無論係舊作定係新作，都會分開三地嘅譯名，分別譯做《高達》、《鋼彈》同《敢達》。
不過，任天堂表示唔會改變之前做嘅決定。《寵物小精靈 太陽／月亮》製作人增田順一接受採訪時，話希望翻譯都可以由「當地人」嚟進行，由遊戲開始，逐漸發展到動畫、電影等等其他領域都要改用「統一」譯名，改名以「還原開發者當初命名嘅原意」爲基準。
網上有啲人會認爲呢次改名行爲同「叮噹」改稱「多啦A夢」相似，將兩者攞嚟比較，借「多啦A夢」改名嘅事嚟支持「寶可夢」統一譯名。但係有批評者指出，「多啦A夢」改名後，喺粵語同普通話入面都保持發音相似，並冇「以普代粵」、唔尊重香港語言習慣嘅問題，同「寶可夢」、「皮卡丘」等等嘅「以普代粵」改名事件冇得比較。
《寵物小精靈》嘅「統一」譯名公佈後，香港網民喺香港任天堂公司嘅Facebook洗版，反對呢次改名。愛好者亦都喺Facebook專頁上發起咗「爭取Pokémon保留各地譯名」聯署行動，希望收集簽名推翻任天堂嘅決定嚟保留原先嘅譯名，而聯署活動只係推出半日，就吸引近3000名網友畀like，同時有近千人轉載分享。
事件發酵後，任天堂表示聲稱覺得抗議嘅人帶嚟危險，可能取消首屆喺香港舉辦嘅2016小精靈國際錦標賽香港區賽事，最終任天堂表態，將比賽日期由原本嘅6月9號延期到7月3號先搞。對於延期嘅事，粵語配音動畫觀眾指責任天堂「挑撥」鍾意比賽嘅人，令鍾意比賽嘅人將反對改名嘅人當做仇敵，做成「借刀分化」嘅結果。
香港賽馬會註冊嘅參賽馬匹入面，亦都有一隻叫做「比卡超」，佢其中一個馬主係東華三院執行總監蘇祐安。蘇祐安向傳媒表明堅拒將愛駒改名，而隻馬個名嘅靈感的確係取自小精靈比卡超，受訪時蘇祐安仲打咗條「十萬伏特」閃電呔嚟支持愛駒。
2017年4月，手機遊戲《Pokemon GO》推出咗重大更新，只要偵測到嗰部手機使用「繁體中文」嘅語言系統，就會強制顯示成「精靈寶可夢」同「皮卡丘」等等嘅「統一」譯名，即使以往捕捉嘅精靈未改名，亦會變成新嘅中文譯名，部分遊戲對白喺粵語入面變得不文。
如果玩家唔希望睇到統一譯名，就必須改咗整部手機嘅作業系統語言先得。呢次更新遭受到唔少香港玩家抗議，好多用戶喺AppStore留咗一星評分，或者喺香港版App Store嘅《Pokemon GO》留言表達不滿。
譯名被改之後，任天堂同寵物小精靈公司曾經嘗試聯合唔同公司合作，授權香港嘅品牌用小精靈肖像嚟做廣告或者包裝宣傳，同時舉辦答精靈名換獎品嘅網上遊戲活動。但係參同活動嘅香港人，絕大多數都用番「比卡超」、「伊貝」、「奇異種子」、「波波球」等等原本譯名嚟答問題，有關品牌亦都將呢啲答案視爲有效回答，可以獲獎。
香港無綫電視翡翠台由1998年11月開始播出《寵物小精靈》，但係因為日方係都要將《寵物小精靈 太陽&月亮》電視動畫嘅字幕同配音改做官方「統一」譯名，無綫電視冇辦法同日方對譯名達成共識，從此放棄買《寵物小精靈》嘅動畫續篇。
最終電視動畫變成由奇妙電視77台喺2017年12月15號起播映，動畫電影方面，就由《劇場版 寵物小精靈 就決定是你了！》開始，變成由奇妙電視旗下嘅驕陽電影發行。而華納兄弟發行嘅真人電影《POKÉMON 神探Pikachu》喺香港上映時，除咗直接採用英文「Pokémon」、「Pikachu」同「Mew 2」之外，其餘都用官方「統一」譯名。
2019年4月，趁系列新作《寶可夢 劍／盾》推出，官方再次改名，將「精靈寶可夢」嘅「精靈」二字刪走。呢次改名，並冇喺面向香港群眾嘅社交媒體上面公佈或者發表聲明，官方淨係將佢嘅facebook專頁由「精靈寶可夢　香港」改名做「寶可夢　香港」，只有訂閱者先至會收到facebook系統嘅自動通知。
直至8月1號，先至喺面向大陸群眾嘅官方微博帳戶度，公佈「自2019年8月1日起，將逐步變更『精靈寶可夢』的名稱爲『寶可夢』」。由於當初日方將個名由香港原本嘅官方譯名「寵物小精靈」改做「統一」譯名「精靈寶可夢」嗰陣，石原恒和喺YouTube影片入面聲稱係特登保留嚟自香港嘅「精靈」二字，照顧香港受眾嘅感情。
今次嘅再度改名，正正係刪走石原恒和聲稱係嚟自香港嘅元素，因此再度激起香港人憤怒。網民更揭發，寵物小精靈公司喺呢次再度改名嘅同時，仲將佢YouTube頻道石原恒和喺2016年2月底宣佈改名嘅影片，變咗做私人影片，令公眾無得睇返，批評官方企圖「毀屍滅跡」，唔希望觀眾翻查石原恒和當日呢番言論。
2020年3月同10月，「寶可夢」簡體官方網站同官方微博帳戶「Pokemon寶可夢」兩度公佈一啲小精靈嘅簡體譯名更改。當中嘅變更，包括迴避英文字母，以及迴避「毒、死、偷、盜、流氓」等等字眼。問題係，呢啲小精靈改名，都淨係喺簡體版本適用，繁體版本唔使改，結果係簡體版本同繁體版本並唔統一。
此外，任天堂同Game Freak等公司，喺「寵物小精靈」改名事件後，連其他遊戲亦都越嚟越以普通話或者國語嘅譯名，去取代原本通行嘅粵語譯名，包括將「瑪利奧」、「龍王」等原來譯名，更改做違反粵語嘅「瑪利歐」、「庫巴」等等，亦都令香港人不滿，抨擊佢哋「肆無忌憚噉一次又一次向粵譯開槍」，香港人亦普遍淨係會用舊譯名，唔會用「新」譯名。
格洛克17用嘅彈係9毫米魯格彈，標準彈匣容量係17 飛，以安全可靠同埋成本低作為最大嘅賣點。佢係1983年開始成為奧地利陸軍嘅制式手槍，到而家已經係唔少國家嘅軍警用嘅佩槍。但同時亦係唔少犯罪組織同恐怖組織嘅得力工具，甚至可以好容易改裝成一支衝鋒槍。
.. 噉嘅規律打拍子，當中每段節拍第一吓拍子強。華爾茲史上出咗多位出名嘅作曲家，例如奧地利作曲家約翰施特勞斯二世就俾人嗌做「華爾茲之王」，而佢响 1866 年作嘅《藍色多瑙河》到咗廿一世紀初可以話係無人不曉咁滯。
因為華爾茲文化嘅龐大影響力，華爾茲仲有對第啲曲種同舞種產生影響，例如芭蕾舞就有喺佢哋啲舞曲嗰度採用華爾茲式嘅節奏，而且就連係喺現代嘅大眾文化嗰度都睇得到華爾茲嘅影響力－自從廿世紀開始，好似係流行歌同電子遊戲音樂等嘅大眾媒體都有採用華爾茲音樂。
華爾茲嘅舞步根基係所謂嘅盒舞步。盒舞步係包括華爾茲在內嘅多種社交舞嘅基本步，涉及跳舞嘅人嘅腳板嘅幾種移動方式，而因為呢啲移動方式涉及兩個人四隻腳板喺一個大致上成正方形嘅空間入面移動，所以就叫做盒舞步。
喺華爾茲當中，每吓踏步對應一吓拍子，所以 1 至 6 重複一次係兩段節拍。除此之外，華爾茲嘅盒舞步會涉及跳舞嗰兩個人一路慢慢噉旋轉－即係喺一吓踏步嗰時用唔係郁緊嗰隻腳嘅腳踭係噉咦轉－一路做以上嘅步驟，令兩個人能夠係音樂嘅拍子之下一路轉一路喺舞廳當中打圈。
喺初頭嗰陣，華爾茲受到唔少貴族批評，例如當時有啲人認為華爾茲涉及一男一女互相掂住對方噉嚟跳，覺得呢種舞有損體統。不過 18 世紀又係浪漫主義盛行嘅時代，有唔少後生仔女開始對打前嘅藝術觀念作出反叛，亦都對華爾茲產生好奇。
到咗 1770 年代至 1780 年代，華爾茲經已開始喺維也納嘅後生男女之間廣泛流傳，成為咗當時維也納嘅一種時尚。同時由於維也納係歐洲嘅古典樂同歌劇文化中心，有唔少作曲家因而接觸到華爾茲，而當佢哋離開維也納返鄉下嗰陣，就將華爾茲嘅音樂同舞蹈文化帶到去歐洲各地。
而最遲去到 1816 年，英格蘭經已有人喺度寫同出版刊物嚟談論華爾茲音樂同埋教人跳華爾茲。及後華爾茲成為咗 19 世紀喺歐洲舞會當中最廣受歡迎嘅舞種之一，對第啲曲種同舞種影響深遠，例如爵士樂同芭蕾舞都有採用華爾茲式嘅節奏。
吳怡萱，臺灣台灣民眾黨政治人物，臺北縣出世，前任民眾黨國家治理學院公關長，世新大學新聞學系畢業，而家喺國立臺灣大學國家發展研究所就讀。2022年獲臺灣民眾黨提名參選中正萬華臺北市議員，但最終以1150票之差落選，選後擔任臺北市議會民眾黨黨團副主任。
截至2014年底，估計有大約2,830萬位IDP，其中有800萬嚟自烏克蘭，之後係敘利亞 、埃塞俄比亞 、剛果民主共和國 、哥倫比亞 、也門 、阿富汗 、伊拉克 、蘇丹 、 南蘇丹 、巴基斯坦 、尼日利亞 、同埋索馬利亞 。
國内流離失所者所需要嘅保護同埋援助絕對唔係一個新嘅問題。根據國際法，呢份責任應該由個國家嘅政府承擔，但係因爲好多時呢啲IDP都係由内戰而產生，所以根本就冇一個中央政府可以處理佢哋。依家估計有大約500萬位散佈喺11個國家嘅IDP並冇任何人道援助。
根據海外發展研究所嘅研究，國内流離失所者嘅回歸權好多時都受爭議。雖然一般都會希望能夠返去戰前嘅家鄉，而唔少嘅人道組織都為實現呢件事而努力。但係呢個未必係最好嘅結果，因爲可能只係會重組返原本爆發鬥爭嘅情況，令打仗復發。
旅順大屠殺係一場發生喺1894年11月21號中日甲午戰爭期間，日軍喺中國旅順進行嘅大屠殺。喺獨眼將軍山地蚊醫嘅擔大旗下，日軍第二軍第一師嘅一啲部隊喺旅順屠殺咗約1000人至20000人嘅軍人同平民。但呢個最高人數嘅可信度受到質疑，因為戰爭時期嘅旅順人口僅有約6000人。
旅順位於中國遼東半島最南端，唔關威海衛隔海相望，公司扼渤海門戶，係北洋水重鎮。1894年11月，日軍攻陷旅順，對撤退至市內嘅清兵連續四日進行冚檔。冚檔過程事後經由市內嘅一間紅十字會度醫院，英國人詹姆士艾倫、美國人克裏曼、英國法學家胡蘭德、英國《泰晤士報》同美國嘅《世界報》等相繼記載報導。
1894年11月21號，日軍攻佔“東亞第一堡壘”嘅旅順後，對逃竄去市內各處嘅清兵進行咗四天三夜嘅冚檔做嘢，根據英國戰地記者維利爾斯嘅報導，短短四日市內就有兩萬人遇害，淨系得埋屍嘅36名唐人倖免於難，而呢36人嘅帽上都寫住「此人唔可殺戮」識認。
但系對翻人口最高嘅預僅六千多人，而一般嘅預系中國方面死亡1500人佢報導即刻惹咗質疑，而今日史學界都承認佢報導頗多可爭議之處。培根女士指出維利爾斯連「SAMURAI」都串錯，兼夾錯誤噉話武士系日本軍嘅咕喱。
日本兵埋啲歡笑狂嗌，安樂到紮紮跳。個池度少數活人，喺死屍上爬嚟爬去，成身血污。其中一個女人，抱住個細路仔，浮出水面，朝日本兵發出淒婉嘅哀求。岸邊嘅日本兵好攞刺刀嚟捅，當胸拮咗個對著。第二下又督穿個仔，只見刺刀一插，細路仔被捅到刺刀上，佢高高挑起槍嚟，擰咗幾浪，當玩耍嘅嘢。
，又叫辟·瓜迪奧拉，全名叫育謝·辟·瓜迪奧拉·伊·沙拉，香港媒體一般簡稱做哥迪奧拿或叫何西比·哥迪奧拿，係現任曼城領隊，西班牙前足球員，喺巴塞隆拿出世。前巴塞隆拿隊隊長，曾經喺2008年至2012年期間出任巴塞嘅領隊，執教首季就帶隊完成「六冠王」偉業。
... 等嘅密碼成日畀人攞嚟用，黑客是但搵 10 個戶口，個個戶口都嘗試用 123456 嚟 log in，可能己經成功噉入到其中一兩個戶口，跟住就會攞到用戶嘅信用咭號碼同埋其他重要嘅資訊。因為噉，廿一世紀初有唔少電腦保安專家都喺度研究點樣產生難破解嘅密碼。
因為噉，有唔少電腦保安工作者都喺度研究點樣產生難破解嘅密碼，而且仲有研究點樣可以「唔使齋靠密碼嚟保護啲資訊」－2010 年代後半橛開始盛行多重要素驗證，要用家用多種方法嚟鑑別佢哋嘅身份，例如係用家打啱密碼之後傳一段信息去佢部手機度，要求佢喺手機度確認「頭先喺度嘗試 log in 嘅係佢」。
巴拿馬文件係巴拿馬Mossack Fonseca律師事務所嘅大量機密文件喺2016年俾國際調查記者同盟踢爆嘅洩漏事件。文件包含Mossack Fonseca由1970年代開始，列出有關21.4萬間同離岸金融公司夾埋1150萬筆嘅詳細資料，連各國政治人同班精英未曝光嘅海外資產都揭穿埋。
南德意志報喺2015年收到一位未知身份嘅人嘅文件之後，將佢同國際調查記者同盟分享，後者動用嚟自全世界80個國家同地區，107個媒體組織，用一年時間整理啲文件，2016年4月3號公布初步結果。而完整清單會喺同年五月初正式公布。
家族奠基人鄭裕彤嘅老豆鄭敬詒係廣州嘅綢緞商人，同做金舖生意嘅周至元係同鄉兼老友。鄭裕彤喺二戰嗰陣走佬去澳門，投靠周至元，兼且喺佢嘅周大福金行度打工。由於鄭裕彤聰明勤力，佢好快就升職，重娶咗周至元個女周翠英做老婆，之後喺1956年，周大福正式由鄭裕彤接手。
喺鄭裕彤接手之後，佢首創千足純金，當時呢樣係蝕本生意，但係鄭裕彤認為噉樣可以當做宣傳，畀人知道周大福嘅金係真材實料，後來證明鄭氏當時嘅決定係啱嘅，好多金行都轉而同周大福攞貨。第二樣重大嘅創新就係佢去買咗鑽石牌照，打破當時嘅壟斷。
1989年，鄭裕彤開始將公司生意慢慢交畀大仔鄭家純，但係鄭家純喺任內頻頻「東征西討」，喺市場買落一大批資產，令到公司負債急升，結果老豆要出山賣資產解圍，不過呢個時期亦都係新世界開始發展唔同產業嘅時期，商業王國開始拓展到其他行業。
每一位猶太人都有權移民去以色列同成爲以色列公民。跟住屬人主義，如果至少有一位父母係以色列公民，仔女就自然都會係公民。任何非猶太外邦人，當做永久居民住咗至少3年同埋講到基本希伯來文之後，就能夠歸化成爲公民。
非猶太永久居民喺申請入籍嘅時候，如果過去5年有3年都住喺以色列、識基本希伯來文、同放棄舊國籍，就能夠成爲公民。對於曾經參與過以色列軍隊、父母已經歸化咗做公民嘅未成年人、或者對以色列有做過特別嘅貢獻，呢啲規矩有可能可以豁免。
所有海外猶太人都有多重國籍嘅權利，因爲希望鼓勵佢哋移民去以色列，但又唔希望佢哋喪失原有嘅國籍。相反，所有非猶太人都一定要先放棄舊國籍，先能夠歸化成爲以色列公民。選擇歸化嘅非猶太人一般都係工作或者家庭原因，亦有啲係東耶路撒冷或者戈蘭高地嘅居民。
除咗自願放棄之外，亦有啲情況係自動喪失以色列國籍。例如，如果有一位以色列公民俾人發現係唔誠實咁攞到國籍，又或者喺作爲公民期間做咗一啲背板國家嘅事，佢嘅國籍可能會自動失去。除此之外，如果有以色列公民成爲以色列敵國嘅公民，例如敘利亞、黎巴嫩、伊拉克、伊朗等等，或者甚至非法咁去呢啲國家，都可能會末收國籍。
喺第一次中東戰爭贏咗之後，以色列控制咗英屬巴勒斯坦嘅大部分地區，剩返嘅就只係約旦河西岸同埋加沙地帶，分別由約旦同埃及吞并咗。聯合國估計有大約72萬位巴勒斯坦阿拉伯人流離失所，只有17萬留咗喺以色列。雖然國際社會一般都支持巴勒斯坦回歸家鄉，但係以色列政府就依然唔容許。
因爲咁，所以喺以色列住嘅非猶太人，特別係阿拉伯人，喺成爲公民嘅時候，就受到嚴格嘅限制。佢哋必需要係英屬巴勒斯坦時期嘅國民、喺1949年2月或之前申請咗做以色列居民、同埋喺申請國籍之前冇離開過以色列國土。
以色列喺六日戰爭贏咗東耶路撒冷，並且將佢并入已經控制住嘅西耶路撒冷。但係，喺東耶路撒冷住嘅阿拉伯人並冇自動變成以色列公民，只係做到永久居民。因爲對希伯來文嘅要求，加上唔希望承認以色列對東耶路撒冷嘅控制，呢個地區嘅大部分阿拉伯人都冇申請歸化成爲以色列公民。